醉思乡王粲登楼・斗鹌鹑
作者：郑光祖
朝代：元

paragraphs: 又不在麋鹿群中，又不入麒麟画里。
自死了吐哺周公，枉饿杀采薇伯夷。
自洛下飘零到这里，划的无所归栖。
(带云)小生初投奔刘表的意呵，(唱)指望待末尾三稍，越闪的我前程万里。
（许达云）仲宣，想昔日孔子投于齐景公，景公不能用，复投鲁哀公，封孔子为鲁司寇。
三日而诛少正卯。
齐景公故将美女数十人，习成女乐，献与哀公，哀公受了女乐，三日不朝。
孔子弃职而归，投于卫灵公，与之言治国之道。
卫灵公仰视飞雁，孔子知其不能用，投于陈国。
其时陈国被吴国征伐，孔子遂困于陈蔡之间，粮食都绝，从者皆病不能起，圣人尚然如此，何况今日乎！老兄，(诗云)诗酒当前且尽情，功名休问几时成。
天公自有安排处，莫为忧愁白发生。
（正末诗云）三尺龙泉七心身，可堪低首困风尘。
王侯将相元无种，半属天公半属人。
(唱)。